paragraph_text: Film karakterizira jak dijalog koji nosi radnju s vrlo malo likova i vrlo statičnom mizanscenom, a radnja govori o laži u vezama i propitkuje ljubav, iskrenost i odanost. Tijekom filma svaki će od četiriju likova – Anna, Dan, Larry i Alice/Jane – na ovaj ili onaj način završiti zajedno. Iako je film pun iznimno eksplicitnih aluzija na seks, sam taj čin nikad ne prikazuje.